आखिर क्यों कर्नाटक के मुख्यमंत्री कुमारस्वामी के शपथ ग्रहण में नाराज दिखीं ममता बनर्जी, वीडियो कैमरे में कैद  
कुमारस्वामी के शपथग्रहण में पहुंचीं ममता बनर्जी. 
ट्रैफिक व्यवस्था से खफा थीं सीएम ममता. 
स्थल तक पहुंचने के लिए उन्हें कुछ दूर पैदल चलना पड़ा.
लोकसभा चुनाव 2019 से पहले कर्नाटक में जेडीएस के नेता और मुख्यमंत्री एचडी कुमारस्वामी का शपथग्रहण समारोह भले ही विपक्षी एकजुटता का उदाहरण रहा, जहां एक मंच पर विपक्षी और क्षेत्रिय पार्टी के एक से बढ़कर एक दिग्गज नेता मौजूद दिखे, मगर खबरों की मानें तो पश्चिम बंगाल की सीएम ममता बनर्जी शपथ ग्रहण समारोह में पूरी तरह से खुश नहीं दिखीं. इसकी वजह बताई जा रहा है कि शपथ ग्रहण समारोह को लेकर जिस तरह के ट्रैफिक अरेंजमेंट किये गये थे, उससे सीएम ममता बनर्जी काफी खफा थीं. 

समाचार एजेंसी एएनआई के मुताबिक, शपथग्रहण समारोह के स्थल तक पहुंचने के लिए मुख्यमंत्री ममता बनर्जी को दिक्कतों का सामना करना पड़ा और उन्हें कुछ दूर पैदल ही चलने पड़े. क्योंकि समारोह की वजह से विधानसभा के रास्ते में काफी ट्रैफिक था और कुछ गाड़ियों ने रास्ता रोक रखा था. समाचार एजेंसी द्वारा जारी वीडियो में ट्रैफिक अरेंजमेंट को लेकर मुख्यमंत्री ममता बनर्जी की नाराजगी साफ देखी जा सकती है. वीडियो में समारोह स्थल पर पहुंचते ही ममता बनर्जी कर्नाटक पुलिस महानिदेशक नीलमणि राजू पर अपना गुस्सा उतारती दिख रही हैं. 
#WATCH: West Bengal CM Mamata Banerjee reprimands DIG Neelamani Raju as she came to Karnataka Vidhana Soudha for oath taking ceremony because reportedly had to walk a few metres, also expressed discontentment to HD Deve Gowda & HD Kumaraswamy. #Bengalurupic.twitter.com/WZ2n0QVE9b